
ЗА РОДИТЕЛИ


МЕРКИ ЗА ОРГАНИЗИРАНЕ НА ДЕЙНОСТИТЕ
 В ДЕТСКА ГРАДИНА И ДЕТСКА ЯСЛА  „ЗДРАВЕЦ“ СЛЕД ВЪЗСТАНОВЯВАНЕ НА ПРИЕМА НА ДЕЦА

1. Безопасността, опазването и защитата на децата са от първостепенно значение в работата на детските градини. 
2. Целта на описаните мерки е постепенно и контролирано възобновяване на дейността на детските градини в условията на разпространението на COVID-19, с цел всички участници в предучилищното образование да са подготвени за процеса на адаптиране в новата обстановка и да носят отговорност за ограничаване на заразяването и за опазване на здравето - своето, на своите близки и на околните. Тези мерки ще бъдат актуализирани и допълвани при необходимост и в зависимост от епидемиологичната ситуация:
3. Независимо, че детските градини се отварят за посещение от всички деца, в настоящата ситуация единствената сигурна и безопасна среда с гарантирана физическа дистанция е домашната, затова е препоръчително децата, за които има възможност да се грижи възрастен, да останат вкъщи. Това важи още в по-голяма степен за децата, живеещи в едно домакинство с възрастни хора и с такива от рискови групи. Анализът на ситуацията към момента показва, че опасността съвсем не е преминала, ето защо е въпрос на отговорност родителите, които могат да намерят друго, по-безопасно решение за своите деца, да не ги изпращат в детска градина;
4. Предвид спецификата на работата в детските градини  следва да е ясно, че:
· спазването на физическа дистанция между децата и персонала в рамките на една група не е възможно;
· физическата дистанция е задължителна между децата от отделни групи;
· физическата дистанция е задължителна между персонала в отделни групи;
· физическата дистанция е задължителна между родителите и персонала на детската градина.
5. Подновяването на посещението на детска градина може да стане само по желание на родителите и с изричното условие, че са запознати и декларират, че ще спазват новите правила за работа на детската градина, за което подписват декларация по образец еднократно при подновяване на посещението на детска градина от детето. В тази връзка отговорността за решението за посещаване на детската градина остава изцяло за родителите, доколкото към момента няма мярка, която да гарантира напълно безопасността на децата, които посещават детската градина, още повече, че физическият контакт при ежедневното и в продължение на часове общуване между децата и с персонала, който се грижи за тях, е неизбежен. 
6. За подновяване на посещението на децата родителите не се изисква представянето на медицински бележки съгласно чл. 4, ал. 4 и 5 от Наредба № 3 от 05.02.2007 г. за здравните изисквания към детските градини. Посещението на детска градина на децата със СОП и/или хронични заболявания се извършва след предварителна консултация с личния лекар на детето;
7. Отварянето на детските градини за посещение ще започне от 1 юни по решение на детската градина и съгласувано с родителите само след осигурени строги санитарно-хигиенни условия. 
8. Посещението на детска градина е допустимо само за деца, които са записани в съответната детска градина през учебната 2019-2020 година;
9. Приемът в детската градина се извършва  от 7.00 ч. до 9.00 ч.
· за групите -  ако климатичните условия  позволяват – на двора или на входа за прием на децата, като се спазва  отстояние на най-малко 2 м. между семействата. Не се допуска влизането на придружителите на децата в сградата на детската градина. 
· за яслата  на входа на спалнята от медицинската сестра с цел  гарантиране физическата дистанция между децата от групите. 
10. Приемът в детската градина се извършва от медицинско  лице при използване на необходимите индивидуални предпазни средства – маска/шлем и ръкавици, като в случай на констатиране на признаци на заболяване на детето може да бъде отказано приемане. 
11. От момента на влизане на детето в сградата на детската градина от него не се изисква използване на предпазна маска, освен ако на дете със СОП и/или с хронично заболяване това не е изрично препоръчано от личния му лекар; 
12. С децата, които подновяват посещението си на детска градина, не се  провеждат педагогически ситуации, а само допълнителни форми на педагогическо взаимодействие с акцент върху изграждане на навици за здравословен начин на живот и усвояване на социални умения, а при възможност и необходимост - и дейности за обща и/или допълнителна подкрепа;
1. Съгласно писмо от РЦПППО-София област децата със СОП не се включват в общата група. Ще посещават детската градина по график, когато с тях ще работят ресурсния учител и психолог;
2. При съобразяване с климатичните условия (когато не вали) децата остават навън с изключение на времето за хранене и почивка, като за децата се организират игри, които да осигурят необходимата позитивна емоционална среда. Когато това е възможно храненето на децата също се организира и осъществява на открито;
15. Родителите, които са преценили, че детето ще възстанови посещението си на детска градина, са длъжни:
· да декларират обстоятелството, че не им е известно детето да е било в контакт със заразно болни и нямат признаци на болест през последните 14 дни. В декларацията родителите посочват, че са запознати и солидарно отговорни за спазване на правилата на работа в детската градина;
· да не позволяват на децата да носят в детската градина лични играчки и вещи;
· да водят детето си на детска градина и да го вземат при  стриктно спазване на реда, за да се предотврати струпване, като изчакат на нужното разстояние;
· да се запознаят с предоставените им от детската градина полезни препоръки и да подкрепят усилията на институцията за спазване на правила, хигиена и психично здраве по време на ре-адаптацията на детето им;
· да не водят на детска градина дете, което проявява признаци на заболяване и/или има температура по-висока от 37,3 градуса, както и да организират незабавното вземане на детето, в случаите когато бъдат уведомени от медицинското лице в детската градина, че то проявява признаци на заболяване; до идването на родителя детето ще бъде изолирано в медицинския кабинет;
· да придружават детето само до мястото за прием, без да влизат в сградата на детската градина, освен ако не бъдат помолени за това;
· да осигурят поне два броя маски, в случай че носенето на маска е по препоръка на личния лекар на детето. 

